Cirka

Cirka është revistë e përdyjavshme politike, kulturore, letrare, folklorike e satirike. U botua në Shkodër me drejtor Cuk Simonin. Numri i parë doli më 17 maj 1936. Qarkulluan 58 numra, deri në vitin 1939. E mori nismën nga shpresat që ngjalli formimi i qeverisë së Mehdi Frashërit më 21 tetor 1935. 

parapamje|Faqja e parë e revistës "Cirka", nr. 1, 17 maj, 1936

 Programi 
Programi i revistës ka qenë përhapja e kulturës në popull, kulturë në të gjitha shfaqjet e saj. Ajo shprehej se është detyrë e gjithë shqiptarëve të japin ndihmesën e vet në përparimin e atdheut. 

 Përmbajtja 
Artikujt janë të shkurtër e të kuptueshëm; në to trajtohen çështje të historisë, politikës, gjuhësisë, letërsisë, folklor e satirë. 

 Korrespondenca 
Revista ka patur korrespondetët e saj në disa krahina të vendit. Elbasani kishte korrespondentin e tij me inicialet D. D. Pseudonimet e përdorura në revistë janë të shumta, si: Dora e harrueme, Lupa, Shkaba, NES, Gj., Alauda, etj.

 Të tjera 
Në fondin e bibliotekës publike "Qemal Baholli" Elbasan gjenden 7 koleksione të viteve 1936 – 1939. Revista i adresohet Lef Nosit.

 Lidhje të jashtme 
Gazeta në format pdf në koleksionet digjitale të Bibliotekës Kombëtare Tiranë

 Referime 
Kategori:revista Kategori:Albanologjia